আজমিরীগঞ্জ প্রতিনিধি ॥ আজমিরীগঞ্জে নারী ফোরামের উদ্যোগে বাল্য বিবাহ, নারী নির্যাতন প্রতিরোধ ও সচেতনতা বৃদ্ধির লক্ষ্যে আলোচনা সভা অনুষ্টিত হয়েছে। গতকাল সোমবার সকাল ১১ টায় আজমিরীগঞ্জ উপজেলা পরিষদ হলরুমে উপজেলা পরিষদ মহিলা ভাইস চেয়ারম্যান রোকসানা আক্তার সিখার সভাপতিত্বে সভায় প্রধান অতিথি ছিলেন উপজেলা নির্বাহী অফিসার মোহাম্মদ সাজেদুল ইসলাম। বিশেষ অতিথি ছিলেন মহিলা বিষয়ক কর্মকর্তা পিয়ারা বেগম, প্রৌকশলী আব্দুল হান্নান, সমাজসেবা কর্মকর্তা হাবিবুর রহমান। বক্তব্য রাখেন, সদর ইউনিয়ন চেয়ারম্যান ইসমাইল মিয়া, এনজিও প্রতিনিধি মহেশ্বর মৈত্র প্রমুখ। সভায় বক্তারা সদর ইউনিয়নকে বাল্য বিবাহ মুক্ত ঘোষনা করেন। এময় সদর ইউনিয়নের প্রায় পাচঁ শতাধিক নারী উপস্থিত ছিলেন।